Planet Hollywood-bomaanval

Die Planet Hollywood-bomaanval was 'n terroristiese bomaanval wat by die Planet Hollywood restaurant by die V&A Waterfront in Kaapstad, Suid-Afrika plaasgevind het. Op die aand van 25 Augustus 1998 het 'n bom onder die voetsteun van die kroeg in die restaurant ontplof. Een slagoffer is in die ontploffing dood, terwyl 'n tweede slagoffer later in die hospitaal gesterf het. 'n Aantal slagoffers het ledemate in die ontploffing verloor en is permanent vermink, insluitend 'n 12-jarige Britse toeris. Die Verenigde State se regering het FBI-agente gestuur om met die ondersoek na die ontploffing te help.

Die aanval is deur die vigilantegroep Muslims Against Global Oppression, later bekend as People Against Gangsterism and Drugs (PAGAD), gepleeg. PAGAD het erken dat hulle die aanval gepleeg het en verklaar dat dit gedoen is as vergelding vir Amerikaanse lugaanvalle in Soedan en Afghanistan.

Verwysings

Kategorie:Islamitiese terrorisme